Saab 340B vo farbách spoločnosti Colgan Air
**Saab 340** je dvojmotorovým, turbovrtuľovým dopravným lietadlom, ktoré slúži predovšetkým na prepravu osôb na krátke až stredné vzdialenosti.

Výroba a vlastníctvo
--------------------

Toto lietadlo vznikalo ako spoločný projekt švédskej spoločnosti Saab a americkej firmy Fairchild z roku 1980. V rámci výroby lietadla zodpovedala firma Fairchild za vývoj krídiel, chvostovej plochy a motorových gondol. Saab zodpovedal za vývoj trupu, samotnú výrobu strojov, integráciu systémov lietadla, letové testy a taktiež certifikácie. Oficiálne mal tento stroj byť klasifikovaný ako švédsky výrobok, keďže mal získať prvú certifikáciu od švédskej Komisie pre civilné letectvo. Prvý prototyp dopravného lietadla pre 33 – 35 pasažierov nazvaný SF-340 vzlietol 25. januára 1983. Sériové stroje začali lietať od 14. júna 1984. Firma Fairchild v roku 1985 odstúpila kvôli finančným problémom z projektu a produkcie pokračoval len Saab, teda sa stal z toho čisto švédsky projekt, pričom sa zmenilo označenie lietadla ako **S-340**. Po vyrobení 159 kusov verzie **S-340 (A)** prešla výroba na **Saab 340B**, ktorý bol určený na prevádzku vo vyšších nadmorských výškach a bol taktiež vybavený novými motormi General Electric CT7-9B. Prvý prototyp verzie Saab 340-B vzlietol v apríli roku 1989. 

Výroba pokračovala taktiež verziou **S-340 QC**, v ktorej sa mohol meniť interiér na účely prepravy nákladu. Lietadlo bolo postupne vylepšované, bola vyrobená aj vojenská verzia pre švédske vojenské letectvo. S výrobou modelu Saab 340 sa prestalo v roku 1999, po tom čo klesal dopyt a spoločnosť Saab mala nízke zisky.

Havárie
-------

Od zavedenia do prevádzky v roku 1985 došlo ku 14 nehodám modelov Saab 340, pričom v štyroch nehodách bola zaznamenaná strata na ľudských životoch. Celkovo prišlo o život v 14 nehodách 48 ľudí.

Najvážnejšiou nehodou sa stal let *OLS5428* z 18. mája 2011, kedy sa lietadlo spoločnosti Sol Líneas Aéreas zrútilo neďaleko obce Prahuaniyeu v provincii Río Negro, usmrucujúc 22 ľudí (3 členovia posádky a 19 pasažierov). Príčinou nehody boli najmä nepriaznivé poveternostné podmienky a neprimeraná reakcia posádky.

Prevádzkovatelia
----------------

Lietadlá používali aj česko-slovenské, resp. české a slovenské letecké spoločnosti, z ktorých najviac z nich mala spoločnosť Air Ostrava, prevádzkovali ich aj Central Connect Airlines. Prvými používateľmi, už v roku 1984, bola švajčiarska letecká spoločnosť Crossair.

### Zoznam spoločností a inštitúcii, ktoré prevádzkujú stroje Saab 340

*\*Zoznam prevádzkovateľov je aktuálny ku aprílu 2018*

Austrália  **Austrália**

* Corporate Air
* REX (Regional Express)

Bahamy  **Bahamy**

* SkyBahamas Airlines

Bangladéš  **Bangladéš**

* Easy Fly Express

Dominikánska republika  **Dominikánska republika**

* Air Century

Estónsko  **Estónsko**

* Airest

Japonsko  **Japonsko**

* Hokkaido Air System

* Japonská pobrežná stráž (海上保安庁)

Kajmanie ostrovy  **Kajmanie ostrovy** *(Zámorské územie Spojeného kráľovstva)*

* Cayman Airways

Kanada  **Kanada**

* Pacific Coastal Airlines

Lotyšsko  **Lotyšsko**

* RAF-Avia

Maďarsko  **Maďarsko**

* Fleet Air International

Nový Zéland  **Nový Zéland**

* Air Chathams

Poľsko  **Poľsko**

* SprintAir

Spojené arabské emiráty  **Spojené arabské emiráty**

* Vzdušné sily Spojených arabských emirátov

Spojené kráľovstvo  **Spojené kráľovstvo**

* Loganair

Spojené štáty  **Spojené štáty**

* AeroCentury

* Bank of Utah

* Jet Midwest Group

* PenAir

* Silver Airways

* Waterview Management Group

* WFBN Wells Fargo Bank Northwest

Švédsko  **Švédsko**

* NextJet

* Saab Aircraft

Thajsko  **Thajsko**

* Thajské kráľovské letectvo

Tonga  **Tonga**

* Real Tonga

Ukrajina  **Ukrajina**

* Air Urga

* Mars RK

*Zdroj:*

Technické údaje
---------------

### Saab 340A

* **Posádka:** 2
* **Počet cestujúcich:** 33
* **Rozpätie:** 21,44 m
* **Dĺžka:** 19,73 m
* **Výška:** 6,97 m
* **Hmotnosť (prázdne):** 7810 kg
* **Max. vzletová hmotnosť:** 12 370 kg
* **Cestovná rýchlosť:** 484 km/h vo výške približne 6100 metrov (20000 stôp)
* **Maximálna cestovná rýchlosť:** 515 km/h
* **Operačný dostup:** 7 620 m
* **Dolet:**
	+ **S maximálnym množstvom paliva:** 3 975 km
	+ **S maximálnou záťažou:** 1 455 km
* **Pohonné jednotky:** 2 × General Electric CT7 – 5A2 (turbovrtuľové motory)
	+ **Výkon motora:** 1 295 kW

### Saab 340B

* **Posádka:** 2
* **Počet cestujúcich:** 35 – 37
* **Rozpätie:** 21,44 m
* **Dĺžka:** 19,73 m
* **Výška:** 6,97 m
* **Nosná plocha:** 41,81m2
* **Hmotnosť (prázdne):** 8140 kg
* **Max. vzletová hmotnosť:** 13 155 kg
* **Cestovná rýchlosť:** 467 km/h v letovej výške cca. 7620 metrov
* **Maximálna cestovná rýchlosť:** 523 km/h
* Dostup: 9 450 m
* **Dolet:**
	+ **S maximálnym množstvom paliva:** 3 975 km
	+ **S maximálnou záťažou:** 1 490 km (s 35 pasažiermi a najvyššou cestovnou rýchlosťou) alebo až 1 735 km (cestovnou rýchlosťou 467 km/h)
* **Pohonné jednotky:** 2 × General Electric CT7 – 9B (turbovrtuľové motory)
	+ **Výkon motora:** 1 394 kW

Prebrané z adresy: Airliners.net - Saab 340

Iné projekty
------------

Commons
* Spolupracuj na Commons Commons ponúka multimediálne súbory na tému **Saab 340**

Referencie
----------

1. ↑   *Encyklopedie moderních letadel : od civilních dopravních letounů až k nejnovějším vojenským letadlům*. Praha : Naše vojsko, 2011. Dostupné online. ISBN 9788020612083.
2. ↑   Saab 340B - Aerospace Technology. *Aerospace Technology*. Dostupné online [cit. 2018-04-15]. (po anglicky)
3. ↑   *Accident Archives | Bureau of Aircraft Accidents Archives* [online]. www.baaa-acro.com, [cit. 2018-04-15]. Dostupné online. (po anglicky)
4. ↑   *Saab 340 Operators* [online]. www.planespotters.net, [cit. 2018-04-15]. Dostupné online. (po anglicky)

Externé odkazy
--------------


|  |  |
| --- | --- |
| Portal | Portál letectvo |

* Úrad pre archiváciu leteckých nehôd (po anglicky)
* Prevádzkovatelia Saab 340 (po anglicky)

*Tento článok je čiastočný alebo úplný preklad článku Saab 340 na českej Wikipédii (číslo revízie nebolo určené).*

| * z
* d
* u
Lietadlá Saab |
| --- |
| Vojenské lietadlá | 
* 17
* 18
* 21
* 21R
* 29 Tunnan
* 32 Lansen
* 35 Draken
* 36
* 37 Viggen
* 38
* JAS 39 Gripen
* 105
* 210
* Tp 100A/C
* S 100B/D

 |  |
| Civilné lietadlá | 
* 90 Scandia
* 91 Safir
* 340/340 AEW&C
* 2000
* MFI-15 Safari

 |